Diari Oficial de la Generalitat Valenciana


Sumari del DOGV 3899, del 18-12-2000 (2000/10683)

DECRET 179/2000, de 5 de desembre, del Govern Valencià, pel qual s'accepta la cessió gratuïta de l'ús de l'immoble situat a Ontinyent, passeig de Germanies, sense número, cedit per la Caja de Ahorros y Monte de Piedad d'Ontinyent, destinat a la creació i posada en funcionament d'un centre especialitzat d'atenció a majors (CEAM).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10108


Data del document
:   05-12-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Ontinyent
    * cultura regional
    * propietat immobiliària

DECRET 179/2000, de 5 de desembre, del Govern Valencià, pel qual s'accepta la cessió gratuïta de l'ús de l'immoble situat a Ontinyent, passeig de Germanies, sense número, cedit per la Caja de Ahorros y Monte de Piedad d'Ontinyent, destinat a la creació i posada en funcionament d'un centre especialitzat d'atenció a majors (CEAM). [2000/Q10189]
  
El Govern Valencià, en la reunió de 30 de maig de 2000, acordà aprovar la subscripció del Conveni de Col·laboració entre la Conselleria de Benestar Social i la Caja de Ahorros y Monte de Piedad d'Ontinyent, l'objecte del qual és la creació i posada en marxa del centre especialitzat d'atenció a majors (CEAM). En el conveni esmentat, que fou subscrit el 16 de juny de 2000, la Caja de Ahorros y Monte de Piedad d'Ontinyent s'obliga a cedir a la Generalitat Valenciana l'ús de l'immoble que ha construït l'esmentada caixa d'estalvis en el solar situat entre el passeig de Germanies i el carrer de M. Taberner, en el qual la Generalitat Valenciana, a través de la Conselleria de Benestar Social, ha d'instal·lar i mantenir l'esmentat centre especialitzat d'atenció a majors. La clàusula quinzena del conveni estableix que «el termini de cessió del dret d'ús i gaudiment de l'immoble, així com les altres condicions, es faran constar en l'escriptura pública de cessió».
  
A proposta de la Secretaria General de la Conselleria de Benestar Social, s'iniciaren els tràmits legals oportuns per a la formalització de la cessió i acceptació gratuïta de l'ús de l'immoble situat a Ontinyent, passeig de Germanies, sense número.
  
La cessió es realitza amb la finalitat d'instal·lar i mantenir en l'immoble un centre especialitzat d'atenció a majors, per termini de 20 anys, amb possibilitat de pròrroga.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts en l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 5 de desembre de 2000,
  
DECRETE
  
Article 1
  
S'accepta la cessió gratuïta efectuada per la Caja de Ahorros y Monte de Piedad d'Ontinyent de l'ús i gaudiment de l'edifici que albergarà un centre especialitzat d'atenció a majors (CEAM), situat a Ontinyent, passeig de Germanies, s/n, construït sobre solar edificable de 3.535 metres quadrats, que confronta vist des del passeig de Germanies: nord, finca d'hereus de Francisco Torró; sud, passeig de Germanies; est, finca de Nicamato, SA., hereus de Leopoldo Gadea, Miguel Jordá i Roberto Belda i Cia., SL; i oest, les de Juan Francisco Borrell-Penadés Revert i carrer de la Travessia de Ramón y Cajal i altres.
  
El solar consta inscrit en el Registre de la Propietat d'Ontinyent, en el tom 249, llibre 108, foli 2, finca 10.704, duplicat.
  
Article 2
  
La cessió i la seua acceptació, que s'efectua en execució del Conveni de Col·laboració institucional subscrit entre la Conselleria de Benestar Social i la Caja de Ahorros y Monte de Piedad d'Ontinyent, per a la creació i posada en funcionament d'un centre especialitzat d'atenció a majors (CEAM), queda sotmesa a les condicions següents:
  
- La cessió comprén l'ús gratuït de l'edifici i d'una part de la resta del solar que el circumda, que, segons el plànol aportat, té una superfície de 2.127 metres quadrats.
  
- La cessió es realitza per un període de 20 anys, comptats des de la formalització de l'escriptura pública, amb possibilitat de pròrrogues de comú acord entre les parts.
  
- La cessió queda sotmesa a les condicions establides en les clàusules cinquena a catorzena, ambdues inclusivament, del conveni de col·laboració.
  
Article 3
  
Subscriure l'escriptura pública de cessió gratuïta d'ús i gaudiment de l'immoble i la seua acceptació, i incorporar el dret d'ús i gaudiment en l'Inventari General de Béns i Drets de la Generalitat Valenciana.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 5 de desembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,